b'\n_START_ARTICLE_\nMuroleen kanava\n_START_PARAGRAPH_\nMuroleen kanava on Ruovedell\xc3\xa4 sijaitseva kanava, joka yhdist\xc3\xa4\xc3\xa4 kanavan yl\xc3\xa4puolisen Paloveden ja alapuolisen Vankaveden vesiyhteydell\xc3\xa4 toisiinsa._NEWLINE_Kanava on 315 metri\xc3\xa4 pitk\xc3\xa4, ja sen putouskorkeus on 0,9\xe2\x80\x931,5 metri\xc3\xa4. Aluksen suurin pituus 40 metri\xc3\xa4, leveys, 7,7 metri\xc3\xa4 ja syv\xc3\xa4ys 2,4 metri\xc3\xa4. Maston enimm\xc3\xa4iskorkeus on 18 metri\xc3\xa4. Se rakennettiin vuosina 1850\xe2\x80\x931854. Muroleen kanavan ylitt\xc3\xa4v\xc3\xa4 yhdystie 3382:n silta on tyypilt\xc3\xa4\xc3\xa4n k\xc3\xa4\xc3\xa4nt\xc3\xb6silta, joka vuonna 1877 korvasi kanavan yli rakennetun ainutlaatuisen kaksiosaisen nostosillan. _NEWLINE_Alueella on leiriytymismahdollisuus. Kanavan kautta liikenn\xc3\xb6i muun muassa SS Tarjanne. Kanavan kupeessa on laivalaituri, jossa Tarjanne pys\xc3\xa4htyy aikataulun mukaisesti matkalla Tampereelta Ruovedelle ja Virroille ja p\xc3\xa4invastoin.\n_START_SECTION_\nKanava kulttuurissa\n_START_PARAGRAPH_\nL\xc3\xa4hell\xc3\xa4 kanavaa on graniittikivess\xc3\xa4 Murolekoskella asuneen ja maalanneen Ellen Thesleffin muistokilpi. Kanavalla on kuvattu vuonna 1956 ensi-iltansa saanut Matti Kassilan ohjaama elokuva Elokuu.'